**Protokoll fra styremøte i Midt-Norge Travforbund tirsdag 18. august kl 18.00, Leangen Travbane.**

**Tilstede: Edmund Morewood, Ketil Oksvold, Geir Trøan, Noralf Brækken, Rolf Inge Furuhaug, Carl Petter Brun, Sven-Tore Jacobsen, Laila Næve og Sverre Hosen**

**Ikke møtt: Roger Rundhaug**

**Saksliste**

**Sak 1: Godkjenning av protokoll fra styremøte 11. juni.**

**Protokoll godkjent**

**Sak 2 Ørland Travklubb**

**Sverre orienterte om kåringen av Årets Travlag 2014 til Ørland Travklubb. Utdelingen av plakett og gavesjekk skjedde under Midtsommertravet.**

**Sak 3: Ponni**

* **Inspirasjonssamling 18 – 20 september Ferjestad**

**Samling for ponniinstruktører.**

**Pr 18.08.15 er følgende påmeldt til kontoret, Roger Rundhaug, Jorunn Okkenhaug og Linn B Schei**

**Vedtak: Forbundet dekker reiseutgifter. Sverre varsler de påmeldte**

* **Ponniinstruktørkurs 15 – 18 november Starum**

**Kurs for å bli ponniinstruktør.**

**Pr 18.08.15 har fem meldt interesse. Forbundet prioriterer følgende:**

**1 Hege Mørreaunet, 2 Kari Heimsbakk og 3 Tonje Langsæther.**

**Vedtak: Forbundet dekker reiseutgifter. Forbundet er tildelt 2 faste plasser fra DNT, slik at den tredje plassen må deltakeravgift dekkes av lag/ponniutvalg/forbund. Laila og Sverre ser på økonomien og informerer de påmeldte.**

**Sak 4: Ungdomssamling**

* **16 – 26 år, Åby, Gøteborg 9 – 10 oktober**

**Besøk og omvisning hos Robert Berg på fredag. Lørdag er det blant annet omvisning på Åby og det er V75 løp på Åby denne lørdagen.**

**Forbundet oppfordrer lagene til å melde på ungdommer. Pr dato har Sunndal og omegn to påmeldte.**

* **Ungdomssamling i forbund/region/lag?**

**Regionene tar opp med lagene i regionsmøter om de kan arrangere ungdomssamling for Midt-Norge. Melder tilbake til Sverre før neste styremøte 29. september.**

**Sverre sjekker med Tore Kristiansen om hva innhold bør være.**

**Sak 5: DNT Landsråd 12 september**

* **Innspill til Landsrådet, frist 28. august v/Sverre (30. august v/Tore Kristiansen)**

**Laila foreslo at det innføres hoppeløp for eldre hopper (8 år) igjen. Ikke alle hopper blir satt i avl, spesielt kaldblods.**

**Forslag sendes til Sverre før fristen.**

**Sak 6: Sammenslåing av travlag**

**Edmund orienterte om at Sunnmøre Travklubb og Tresfjord Travklubb jobber med prosessen. Sverre jobber med lagene i region nord.**

**Ingen lag med mindre enn 25 medlemmer kan lenger regne med å få ha representasjonsrett/stemmerett. Det forventes at det kan komme endringer allerede i 2016.**

**Alle lag bør se på egne utviklingsmuligheter, som selvstendige lag eller som sammenslåtte lag. Regionene tar en runde med sine lag.**

**Sak 7: Regnskap MNTF pr 30.06.15**

**Sverre gjennomgikk regnskapet pr 30.06.15. Regnskapet viser et overskudd på kr 40315,75.**

**Sak 8: Høstkonferansen 2015, 11. oktober**

**Sverre inviterer forbundets representanter i DNT styret Per Garberg og Trond Rønningen.**

**Sverre inviterer også Rune Gustavsen og Atle Larsen.**

**Fra Leangen inviteres styreleder Håvard Winther Storler og Robert Jakobsen.**

**Sverre sender ut invitasjon til lagene. Hvert lag får to representanter. Alle presentasjoner i fb m Trav 2020 legges ved invitasjon, sammen med spørsmålene til gruppearbeidet. Dette for at representantene møter best mulig forberedt. Høstkonferansen avholdes på Leangen Travbane. Påmelding innen 27. september.**

**Sak 9: DNTs lovrevisjon**

**Forslag til lovendringer fra forbundet sendes til Sverre før neste styremøte 29. september. Travlag som har forslag kan sende direkte til DNT. Frist for innsending 1. oktober.**

**Sak 10: Nye Leangen**

**Carl Petter spurte til dagsorden om det er korrekt at salgskontrakten for Leangen er underskrevet? Dette med referanse til dagens utgave av TGN, hvor kjøper Ivar Koteng er intervjuet og hvor Koteng forteller at salgskontrakten er underskrevet. Carl Petter etterlyser hvorfor styret ikke er informert om at avtalen er underskrevet, før pressen får vite det. Likeså påpeker Carl Petter og Sven-Tore at de fremdeles ikke har fått avtalen fremlagt. Carl Petter henviser til generalforsamlingsvedtaket av 15.03.15, sak 8, hvor det ble enstemmig vedtatt at det er styret i Midt-Norge Travforbund som har det formelle ansvaret for Nye Leangen, det praktiske arbeid utføres av Leangentravets Eiendom.**

**Edmund orienterte om at han har orientert alle i styret likt, og det kun er enkelt detaljer i avtalen bare han har kunnskap om. Han har forholdt seg til de vedtak som er fattet. Han refererte til styremøte i MNTF 26.02.15 hvor styret anbefalte Leangentravets Eiendom å underskrive avtalen og han fikk fullmakt til å skrive under for forbundet.**

**Carl Petter ba om følgende protokolltilførsel: *Styrets leder bekrefter at har holdt tilbake informasjon for styret i forbindelse med salgsavtalen, som nå er underskrevet.***

***Signeringen er gjort uten styrets samtykke.***

**Sven-Tore støtter Carl Petters protokolltilførsel.**

**Edmund ba om følgende protokolltilførsel:**

***Styrets leder tilbakeviser de påstander i protokolltilførselen over. Styreleder har gitt samme informasjon til alle styremedlemmer.***

***Undertegnelse av salgsavtalen er utført i henhold til ekstraordinær generalforsamlings vedtak av 10. november 2013 og styreledervedtak av 26. februar 2015 hvor styrets leder fikk fullmakt til å underskrive avtalen.***

**Rolf Inge, Ketil, Geir og Noralf støttet Edmunds protokolltilførsel.**

* **Felles styremøte MNTF/DNT Gardermoen lørdag 22. august**

**Agenda foreligger fortsatt ikke. Sverre har etterlyst denne flere ganger. Det er sagt at agenda vil bli satt i løpet av onsdag 19. 08.15, og deretter sendt ut.**

**Sverre kontakter DNT sentralt om de dekker styret i MNTF sine reiseutgifter i forbindelse med fellesmøtet på Gardermoen.**

**Sak 11: Forbundssekretærens kvarter**

**Til Start høsten 2015 blir arrangert søndag 18. oktober på Gauldalen, lørdag 24. oktober på Nossum og søndag 25. oktober på Ørlandet. Det blir samlinger for åringer, toåringer, treåringer og eldre ustartede hester, samt kurs i foring og trening av hest. Knut Olav har oppfordret alle arrangører til å engasjere en fast trener til å ta ansvar på fellestreningene. Det vil bli utarbeidet et opplegg for disse fra Knut Olav og Gunnar.**

**Sak 11: Eventuelt**

**Neste styremøte 29. september**

**Trondheim 19.08.2015**

**Sverre Hosen**